Частата курэння тытуню сярод студэнтаў універсітэта, якія дасягнулі ў сярэднім 20-гадовага ўзросту, скарацілася ў 2011–2012 гг. на 9,2 % у параўнанні з 2005–2006 гг. і склала 21,4 %. Гэты паказчык удвая ніжэйшы, чым аналагічны сярод моладзі той жа ўзроставай групы ў цэлым па краіне. На працягу 7-гадовага перыяду зарэгістравана змяншэнне долі курцоў як сярод дзяўчат, так і сярод юнакоў. Праўда, паказчык частаты курэння сярод асоб мужчынскага полу па-ранейшаму лідзіруе. Але мне хацелася б звярнуць увагу на тое, што удзельная вага студэнтаў – рэгулярных курцоў, якія пакутуюць ад тытунёвай залежнасці, за гэты перыяд амаль не змянілася.